CELEX: 32007D0329(01)
Language: hu
Date: 2007-03-20 00:00:00
Title: Az Europol igazgatási tanácsának határozata ( 2007. március 20. ) az összegyűjtött információkat tartalmazó számítógépesített rendszerből való adatlekérdezés ellenőrzési mechanizmusairól

29.3.2007   
            
            
               HU
            
            
               Az Európai Unió Hivatalos Lapja
            
            
               C 72/30
            
         
      AZ EUROPOL IGAZGATÁSI TANÁCSÁNAK HATÁROZATA
   
   (2007. március 20.)
   az összegyűjtött információkat tartalmazó számítógépesített rendszerből való adatlekérdezés ellenőrzési mechanizmusairól
   (2007/C 72/14)
   AZ EUROPOL IGAZGATÁSI TANÁCSA,
   Tekintettel az Európai Unióról szóló szerződés K.3 cikkén alapuló, az Európai Rendőrségi Hivatal létrehozásáról szóló Egyezményre (1),
   amelyet a Tanács 2003. november 27-i jogi aktusa alapján és az Európai Rendőrségi Hivatal létrehozásáról szóló Egyezmény (Europol Egyezmény) 41(3) cikke alapján kidolgozott jegyzőkönyv módosított (2) (továbbiakban „a jegyzőkönyv”) és különösen annak 16. cikkére,
   A Közös ellenőrző hatósággal folytatott konzultációt követően (3), mivel:
   
               (1)
            
            
               A jegyzőkönyv 1(8) cikke módosítja az Europol-egyezmény 16. cikkét, melynek alapján az Europol megfelelő ellenőrzési mechanizmusokat határoz meg a jegyzőkönyv által módosított Europol-egyezmény 6. és 6a. cikkében hivatkozott összegyűjtött információkat tartalmazó számítógépesített rendszerből való adatlekérdezés jogosultság-ellenőrzésének megvalósítására,
            
         
               (2)
            
            
               A tagállamok és harmadik országok által szolgáltatott, elemzői munkaállományokba és az információs rendszerbe való bevitelre szánt adatokra, amelyek feldolgozása az Europol elemzői fájlokra vonatkozó szabályokat meghatározó, 1998. november 3-i tanácsi jogi aktus 3. cikke (4) és az Europol-egyezmény jegyzőkönyv által beemelt 6a. cikke alapján történik, egyaránt vonatkozik az Europol-egyezmény módosított 16. cikkében leírt ellenőrzési mechanizmus,
            
         A KÖVETKEZŐ DÖNTÉST FOGADTA EL:
   1. cikk
   Az Europol olyan ellenőrzési mechanizmusokat határoz meg, amelyek biztosítják, hogy az Europol-egyezmény 6. és 6a. cikkében hivatkozott, összegyűjtött információkat tartalmazó számítógépesített rendszerből való mindennemű lekérdezés – beleértve lekérdezés kísérlete – kapcsán legalább az alábbi információkat vissza lehessen keresni:
   
               1)
            
            
               a lekérdezéshez, illetve kísérlethez kapcsolódó egyedi hivatkozási szám
            
         
               2)
            
            
               mely elemekhez fértek hozzá vagy tekintették meg az Europol-egyezmény 6. és 6a. cikke által meghatározott, összegyűjtött információt tartalmazó számítógépes rendszerben,
            
         
               3)
            
            
               a felhasználó azonosítása,
            
         
               4)
            
            
               a lekérdezés vagy konzultáció – beleértve kísérlet – időpontja és dátuma,
            
         
               5)
            
            
               amennyiben lehetséges, az érintett elemzői munkafájl vagy állományok,
            
         
               6)
            
            
               azoknak a személyeknek az azonosítása, akiknek az adatait lekérték vagy adataihoz hozzáfértek és megjelenítették vagy a lekérdezett adatok azonosítása.
            
         2. cikk
   Az 1. cikknek megfelelően gyűjtött információt azok az Europol tisztviselők használhatják fel, akiket az Europol adatvédelmi szabályainak megfelelően feljogosítottak, továbbá az Europol-egyezmény 23. és 24. cikkében meghatározott ellenőrző testületek, kizárólag az Europol-egyezmény 6. és 6a. cikke által meghatározott, összegyűjtött információt tartalmazó számítógépes rendszer lekérdezéseinek jogosultság-ellenőrzésére.
   3. cikk
   Az 1. cikknek megfelelően gyűjtött információt 6 hónap elteltével törlendő, kivéve ha az adatokra a folyamatban lévő ellenőrzés miatt továbbra is szükség van.
   4. cikk
   Amennyiben jelen határozat hatálya alá eső adatfeldolgozást végez, az Europol betartja az Europol-egyezmény, különösen annak 14(3) és 25. cikke által meghatározott adatvédelmi és adatbiztonsági szabályokat, továbbá a megvalósítás során meghatározott szabályokat.
   5. cikk
   Ezennel hatályon kívül kerül a személyes adatok lekérdezésére vonatkozó jelentések összeállításához kapcsolódó, 1999. június 9-i és 2001. február 28-i igazgatótanácsi döntés.
   6. cikk
   Jelen döntés 2007. április 19-én lép hatályba.
   
      Kelt: Hága 2007. március 20.
      
         Hans-Jürgen FÖRSTER
         
         
            Az igazgatótanács elnöke
         
      
   
   
      (1)  HL C 316, 1995.11.27., 2. old.
   
      (2)  HL C 2, 2004.1.6., 1. old.
   
      (3)  Lásd 2006. október 19-i, 06/40 véleményt
   
      (4)  HL C 26, 1999.1.30., 1. old.